Συνελήφθησαν τρεις ανήλικοι αλλοδαποί για 8 κλοπές στη Χερσόνησο - Crime Stories | Ιστορίες Εγκλήματος\nΤα κλοπιμαία της σπείρας των ανηλίκων\nΕιδικότερα, στο πλαίσιο μεθοδευμένων ενεργειών για την αντιμετώπιση κρουσμάτων κλοπών και διαρρήξεων, στην ευρύτερη περιοχή της Χερσονήσου, Αστυνομικοί του Αστυνομικού Τμήματος Χερσονήσου και της Ομάδας Δίκυκλης Αστυνόμευσης (ΔΙ.ΑΣ) της Αστυνομικής Διεύθυνσης Ηρακλείου, εντόπισαν χθες (24/07/2012) το απόγευμα, στο Δημοτικό Διαμέρισμα Ανάληψης του Δήμου Χερσονήσου, τους ανωτέρω αλλοδαπούς, να κινούνται ύποπτα και τους προσήγαγαν στο Αστυνομικό Τμήμα Χερσονήσου.\nΌπως προέκυψε από την αστυνομική έρευνα, απογευματινές ώρες προχθές (23/07/2012), στη περιοχή της Χερσονήσου, οι ανωτέρω αλλοδαποί, ενεργώντας από κοινού και με σκοπό το παράνομο περιουσιακό όφελος, διέπραξαν τις κάτωθι κλοπές:\nΔιάρρηξη σε Ι.Χ.Ε. αυτοκίνητο, ιδιοκτησίας 49χρονου αλλοδαπού Υπηκόου Γερμανίας, και κλοπή χρηματικού ποσού εξήντα (60) ευρώ καθώς και ένα (1) κινητό τηλέφωνο.\nΚλοπή τσάντας από 22χρονη αλλοδαπή Υπηκόου Σκοπίων, η οποία περιείχε μια (1) φωτογραφική μηχανή και διάφορα προσωπικά της έγγραφα.\nΚλοπή τσάντας ιδιοκτησίας 45χρονου αλλοδαπού Υπηκόου Ολλανδίας, η οποία περιείχε ένα (1) κινητό τηλέφωνο και το χρηματικό ποσό των εκατόν πενήντα (150) ευρώ.\nΚλοπή τσάντας ιδιοκτησίας 20χρονου αλλοδαπού Υπηκόου Ιταλίας, η οποία περιείχε ένα (1) κινητό τηλέφωνο, ένα (1) ζευγάρι γυαλιά ηλίου και μία (1) φωτογραφική μηχανή.\nΚλοπή τσάντας από 53χρονη αλλοδαπή Υπήκοο Γερμανίας, η οποία περιείχε ένα (1) ζευγάρι γυαλιά οράσεως, ένα ανδρικό ρολόι, μια συσκευή ipod και το χρηματικό ποσό των πενήντα (50) ευρώ.\nΚλοπή τσάντας από 49χρονη αλλοδαπή Υπήκοο Ελβετίας, η οποία περιείχε μια συσκευή ipod , ένα (1) κινητό τηλέφωνο, μία (1) φωτογραφική μηχανή, το χρηματικό ποσό των εκατό (100) ευρώ.\nΚλοπή τσάντας από 45χρονο αλλοδαπό Υπήκοο Ρωσίας, η οποία περιείχε ένα (1) κινητό τηλέφωνο, μία (1) φωτογραφική μηχανή και το χρηματικό ποσό των τετρακοσίων (400) ευρώ.\nΚλοπή κοσμημάτων από κατάστημα πώλησης ειδών δώρων ιδιοκτησίας 52χρονης ημεδαπής, χρηματικής αξίας εκατόν (100) ευρώ.\nΤο χρηματικό ποσό καθώς και τα προσωπικά αντικείμενα των παθόντων, βρέθηκαν στη κατοχή των συλληφθέντων κατασχέθηκαν και αποδόθηκαν στους ιδιοκτήτες τους. Προανάκριση ενεργεί το Αστυνομικό Τμήμα Χερσονήσου ενώ ερευνάται και η τυχόν συμμετοχή τους σε άλλες παράνομες πράξεις.\nΠερισσότερα σε αυτή την κατηγορία: « Εξαρθρώθηκε επταμελής συμμορία, η οποία διέπραττε κλοπές στο Ηράκλειο\tΕλευθερία Ραμιώτη - Εξιχνιάστηκε η δολοφονία της 64χρονης οδοντιάτρου »


Οφιόλιθος - Βικιπαίδεια\nΗ σήμανση τοποθετήθηκε στις 05/04/2015.\nΤα οφιολιθικά πετρώματα θεωρούνται υπόλειμμα του ωκεάνιου πυθμένα και του υποκείμενου ανώτερου μανδύα. Τα πετρώματα αυτά ανήλθαν στην επιφάνεια στις θέσεις διάνοιξης των ωκεάνιων πλακών. Το όνομα οφιόλιθος προέρχεται από τα ελληνικά και σημαίνει πέτρα φίδι, εξαίτιας του συνήθως πράσινου χρώματος που έχουν τα πετρώματα που τους αποτελούν (σπιλίτες, σερπεντινίτες).\nΗ μεγάλη τους σημασία έγκειται στο γεγονός ότι συναντώνται σε οροσειρές όπως οι Άλπεις και τα Ιμαλάια, τα οποία υποδεικνύουν την παρουσία ωκεάνιων πετρωμάτων που πλέον έχουν εξαφανιστεί εξαιτίας της σύγκλισης των πλακών. Αυτό το γεγονός έπαιξε σημαντικό ρόλο στην ανάπτυξη της θεωρίας των τεκτονικών πλακών.\nΑνακτήθηκε από "https://el.wikipedia.org/w/index.php?title=Οφιόλιθος&oldid=5165342"\nΤελευταία τροποποίηση 11:19, 5 Απριλίου 2015.


Aetos26: «Ο Σαββίδης μου ζήτησε να μείνω στον ΠΑΟΚ...»\n«Ο Σαββίδης μου ζήτησε να μείνω στον ΠΑΟΚ...»\nΣε μια συνέντευξη εφ' όλης της ύλης ο Κρίστιαν Νομπόα μίλησε για τον ΠΑΟΚ & τον Ιβάν Σαββίδη..\nΗ σχέση του Νομπόα με τον Ιβάν Σαββίδη και τα όσα του είπε ο μεγαλομέτοχος του ΠΑΟΚ προτού αποχωρήσει...\nΣε μια συνέντευξη εφ΄όλης της ύλης ο Κριστιάν Νομπόα μίλησε για το πέρασμα του από τον ΠΑΟΚ αλλά και για την σχέση του με τον Ιβάν Σαββίδη.\nΟ μέσος από το Εκουαδόρ στάθηκε στο επίπεδο του ελληνικού πρωταθλήματος, στην κρίση που υπάρχει στην χώρα μας και στην σχέση του με τον μεγαλομέτοχο του Δικεφάλου.\nΔιαβάστε αναλυτικά ένα μέρος της συνέντευξής του στην Ρωσία:\n-Επιστρέφεις στην Ρωσία μετά από έξι μήνες. Τι δεν σου άρεσε στην Ελλάδα;\nΌλα έγιναν πολύ γρήγορα. Όταν με κάλεσε ο Μπερντέγιεφ και μου έκανε πρόταση να πάω στην ομάδα του, δεν μπορούσα να αρνηθώ. Έμενε μόνο να συμφωνήσει ο ΠΑΟΚ με την ομάδα του Ροστόφ.\n-Πως ήταν το επίπεδο του ελληνικού πρωταθλήματος;\nΉταν πολύ χαμηλό. Στην Ελλάδα υπάρχουν μόνο τρεις ομάδες, ο ΠΑΟΚ, ο Παναθηναϊκός και ο Ολυμπιακός. Οι υπόλοιπες είναι αρκετά μικρότερης δυναμικής. Η ατμόσφαιρα σε αυτούς τους αγώνες είναι εκπληκτική, μερικές φορές από το show των οπαδών σου κόβεται η ανάσα...\n-Πώς κύλησε όλο αυτό το διάστημα στον ΠΑΟΚ;\nΌλα ήταν μια χαρά. Από την πρώτη κιόλας στιγμή αγωνίστηκα ως βασικός. Σημείωσα 17 συμμετοχές και πέτυχα δύο γκολ. Μάλιστα, η ομάδα μου ήθελε να πάρω μέρος και στα πλέι -οφ του ελληνικού πρωταθλήματος αλλά έπρεπε να φύγω γιατί είχαμε το Κόπα Αμέρικα.\n-Και μπορέσατε να φύγετε χωρίς πρόβλημα;\nΥπάρχουν κανόνες της FIFA. Δύο εβδομάδες πριν από την έναρξη του Κόπα Αμέρικα, ήρθαν στον ΠΑΟΚ τα απαραίτητα έγγραφα και έτσι με άφησαν και τυπικά να φύγω.\n-Μιλούν όλοι για την κρίση στην Ελλάδα, πως το βίωσες εσύ;\nΕίναι λίγο περίπλοκη η κατάσταση. Δεν μπορούσες να κάνεις ανάληψη από τα ΑΤΜ πάνω από 60 ευρώ και αυτό δημιουργούσε προβλήματα. Ωστόσο, είναι μια χώρα που έχει πάρα πολλούς τουρίστες...\n-Είναι αλήθεια πως επιστρέψατε στην Ρωσία λόγω της συζύγου σας;\nΌχι, δεν είναι. Η Όλγα πάντα με στηρίζει σε ό,τι κι αν κάνω.\n-Ναι, αλλά θα είχε διάθεση νοσταλγίας για την πατρίδα της...\nΌχι, ακριβώς. Αγάπησε την Ελλάδα και δεν ήθελε να φύγει. Η Θεσσαλονίκη είναι πολύ όμορφη πόλη με θάλασσα και όμορφες παραλίες. Μας άρεσε ο χρόνος που περάσαμε εκεί αλλά η Ροστόφ έκανε μια τέτοια προσφορά που δεν μπορούσα να αρνηθώ.\n"Ο Σαββίδης μου ζήτησε να μείνω"\n-Γνωρίζετε ότι ο ιδιοκτήτης του ΠΑΟΚ, είχε στο παρελθόν και την ομάδα του Ροστόφ;\nΝαι, κάτι έχω ακούσει γι΄αυτό.\n-Πολλοί συνδέουν τη μεταγραφή σας στο Ροστόφ με τον Σαββίδη, πως αποφάσισε να βοηθήσει πρώην ομάδα του...\n- Δεν ξέρω πώς κύλησαν οι διαπραγματεύσεις μεταξύ των συλλόγων και κάτω από ποιες συνθήκες έγιναν.\n-Έχετε μιλήσει ποτέ με τον ιδιοκτήτη του ΠΑΟΚ;\n- Ναι. Αρκετές φορές μιλήσαμε. Μου φάνηκε ότι καταβάλλει κάθε δυνατή προσπάθεια για να δώσει στον ΠΑΟΚ τα πάντα. Τελευταία φορά μιλήσαμε πριν φύγω για το Ροστόφ. Ο Σαββίδης μου ζήτησε να μείνω, αλλά του είπα ότι ήθελα να παίξω στην πρώην ομάδα του.\n- Εκτός από το Ροστόφ, υπήρξαν κι άλλες προτάσεις;\n- Με κάλεσαν από το Μεξικό, τη Σαουδική Αραβία, αλλά όταν μου τηλεφώνησε ο Μπερντέγιεφ, είπα στον ατζέντη μου να μην εξετάσει άλλες προτάσεις...


Ευκαιρίες δικτύωσης – POLYSEMi Portal\nΤο POLYSEMi παρέχει σε όλα τα ενδιαφερόμενα μέρη τη δυνατότητα να συναντηθούν και να συνεργαστούν με συναδέλφους του δημόσιου τομέα, της επιχειρηματικής κοινότητας και του ακαδημαϊκού κόσμου. Όλες οι σχετικές δράσεις επιτρέπουν στους ενδιαφερόμενους φορείς να συνεργάζονται με άλλους επαγγελματίες του δημόσιου ή του ιδιωτικού τομέα. Στη διαδικασία οικοδόμησης του δικτύου POLYSEMi για τα επόμενα χρόνια και της φιλοξενίας σχετικών συναντήσεων και εκδηλώσεων, μπορείτε να καταχωρήσετε το ενδιαφέρον σας κάτω δεξιά.\nΤο δίκτυο POLYSEMi θα αποτελέσει μια ομάδα μελών που θα συνεργαστούν για να εντοπίσουν τομείς που θα υποστηρίξουν την επαγγελματική και προσωπική εξέλιξη των δραστηριοτήτων κεφαλαιοποίησης του POLYSEMI στο μέλλον. Το δίκτυο POLYSEMi θα διοργανώσει εκδηλώσεις ιδιαίτερου ενδιαφέροντος για τα μέλη του, τόσο στην Ελλάδα, όσο και στην Ιταλία.\nΔιασύνδεση – Να προσφέρουμε μια πλατφόρμα μέσω της οποίας τα ενδιαφερόμενα μέρη του POLYSEMi που εργάζονται στο δημόσιο ή στον ιδιωτικό τομέα θα συνδέονται ή θα ενδιαφέρονται για τα αποτελέσματα του έργου POLYSEMi και θα μπορούν να διατηρήσουν και να επεκτείνουν τους επαγγελματικούς τους κύκλους και τα σχετικά peer-to-peer δίκτυα\nΑνάπτυξη – Να δράσουμε ως καταλύτες, να δημιουργήσουμε και να προωθήσουμε ευκαιρίες ανάπτυξης για τα ενδιαφερόμενα μέρη που ασχολούνται με τα επιτεύγματα του έργου POLYSEMI.\nΗγεσία – Να ενεργοποιήσουμε τους επαγγελματίες που έχουν ως στόχο να δημιουργήσουν πρόσθετη αξία για να εκμεταλλευτούν τις ηγετικές τους δυνατότητες.\nΟι βασικές δραστηριότητες που προγραμματίζουμε περιλαμβάνουν το τελικό συνέδριο του POLYSEMi, αλλά και διάφορες άλλες ευκαιρίες δικτύωσης και κοινωνικοποίησης. Όλες οι δράσεις θα κοινοποιούνται σε όλα τα μέλη του δικτύου μέσω της πύλης του POLYSEMi.\nΕπιλέξτε το φορέα σας *\nΠαρέχω την συγκατάθεσή μου στα μέλη της ομάδας POLYSEMi να επεξεργάζονται τα παραπάνω δεδομένα για στατιστικούς ή ερευνητικούς σκοπούς.\nΣτείλτε μου το ενημερωτικό δελτίο του POLYSEMi.\nΔικτύωση POLYSEMi - Εγγραφείτε τώρα!